CELEX: 62017CN0098
Language: sl
Date: 2017-02-24 00:00:00
Title: Zadeva C-98/17 P: Pritožba, ki sta jo Koninklijke Philips NV in Philips France vložili 24. februarja 2017 zoper sodbo Splošnega sodišča (peti senat) z dne 15. decembra 2016 v zadevi T-762/14, Koninklijke Philips NV, Philips France/Komisija

18.4.2017   
            
            
               SL
            
            
               Uradni list Evropske unije
            
            
               C 121/18
            
         Pritožba, ki sta jo Koninklijke Philips NV in Philips France vložili 24. februarja 2017 zoper sodbo Splošnega sodišča (peti senat) z dne 15. decembra 2016 v zadevi T-762/14, Koninklijke Philips NV, Philips France/Komisija
   (Zadeva C-98/17 P)
   (2017/C 121/26)
   Jezik postopka: angleščina
   
      Stranke
   
   
      Pritožnici: Koninklijke Philips NV, Philips France (zastopniki: J. K. de Pree, T. M. Snoep in A. M. ter Haar, odvetniki)
   
      Druga stranka v postopku: Evropska komisija
   
      Predlog
   
   Pritožnici Sodišču predlagata, naj:
   
               —
            
            
               izpodbijano sodbo razveljavi;
            
         
               —
            
            
               sporno odločbo razglasi za nično v delu, v katerem se nanaša na družbi Koninklijke Philips NV in Philips France; in/ali
            
         
               —
            
            
               globi, naloženi družbama Koninklijke Philips NV in Philips France odpravi ali zmanjša; in
            
         
               —
            
            
               Komisiji naloži plačilo stroškov na prvi in pritožbeni stopnji.
            
         
      Pritožbeni razlogi in bistvene trditve
   
   Pritožnici v utemeljitev pritožbe navajata te razloge in trditve:
   
               —
            
            
               Splošno sodišče naj bi z uporabo napačnega pravnega merila za ugotovitev omejevanja konkurence s ciljem napačno uporabilo pravo.
            
         
               —
            
            
               Splošno sodišče naj bi pri ugotovitvi omejevanja konkurence s ciljem prekoračilo svojo neomejeno pristojnost in tako napačno uporabilo pravo.
            
         
               —
            
            
               Splošno sodišče naj bi pri ugotovitvi omejevanja konkurence s ciljem kršilo obveznost obrazložitve in tako napačno uporabilo pravo.
            
         
               —
            
            
               Splošno sodišče naj bi pri ugotovitvi, da je domneven skupni cilj podprt z drugimi dokazi, jasno in očitno napačno presodilo dokaze iz spisa, zaradi česar naj bi izkrivilo dokaze.
            
         
               —
            
            
               Splošno sodišče naj bi pri ugotovitvi, da je družba Philips sodelovala pri enotni in trajajoči kršitvi kot celoti in da kot taka lahko odgovarja zanjo, uporabilo napačno pravno merilo in izkrivilo dokaze.
            
         
               —
            
            
               Splošno sodišče naj bi s tem, da je zavrnilo tožbeni razlog družbe Philips, da uporabljeno merilo v zvezi s težo ni bilo sorazmerno s kršitvijo in z vlogo družbe Philips pri njej, napačno uporabilo pravo, ki se kaže v napačni uporabi načela sorazmernosti in neizvrševanju neomejene pristojnosti.